label_title: A krími tatárok deportálása
label_desc: A krími tatárok deportálása (krími tatár nyelven "Qırımtatar halqınıñ sürgünligi," ukrán nyelven "Депортація кримських татар," orosz nyelven "Депортация крымских татар"), más néven Sürgünlik (száműzetés) a krími tatárok ellen a szovjet kormány által 1944. május 18. és 20. között elkövetett etnikai tisztogatás és kulturális népirtás volt, amelynek során legkevesebb főt deportáltak. A deportálást Lavrentyij Pavlovics Berija, belügyi és állambiztonsági népbiztos, az NKVD főnöke rendelte el Joszif Visszarionovics Sztálin nevében. Három nap leforgása alatt a NKVD marhavagonokban deportálta a nőket, gyermekeket, öregeket, de a Szovjetunió Kommunista Pártja és a Munkás-paraszt Vörös Hadsereg tagjait is, elsősorban az Üzbég Szovjet Szocialista Köztársaságba, több ezer kilométeres távolságra. A krími tatárok egyike volt azoknak a nemzetiségeknek, amelyek áldozatául estek Sztálin áttelepítési politikájának.